Selleks, et kodu oleks soe ja hubane koht, kuhu on hea tulla peab seal olema ruumi kõigile pereliikmetele ja nende eriarvamustele ja iseärasustele - kõik peavad ennast mugavalt tundma, muidu on kiirelt  "õhk elektrit täis". Selleks peab seal olema soojust, pehmust, austust, piisavalt ruumi iseendaga olemiseks, nalja peab saama ja huvitav peab olema. Huvitav, sest ainult koos olles on võimalik maksimaalselt isikuna areneda ja kui arenevad üksikisikud, siis areneb ka grupp. Kui nüüd järgi mõelda, siis koht, kus veedetakse nädalas 40 tundi või rohkem, peab olema sama mõnus ja kandma samasid väärtusi. Siis ja ainult siis saab eeldada, et inimesed tahavad sinna hommikul tulla ning on entusiastlikud ja rakendavad kogu oma potentsiaali.